20. ΑΝΑΓΚ. ΝΟΜΟΣ υπ' αριθ. 674 της 17/17 Νοεμ. 1945 Περί περιοριστικών μέτρων εις την κατανάλωσιν ηλεκτρικής ενεργείας. Άρθρ.1.-Προς εξασφάλισιν της δυνατότητος παροχής ηλεκτρικής ενεργείας προς όφελος του συνόλου εξ ανερπαρκών εγκαταστάσεων παραγωγής, είτε λόγω μερικής βλάβης ή φθοράς αυτών είτε λόγω της εν τω μεταξύ αυξήσεως της καταναλώσεως ηλεκτρικής ενεργείας, δύναται ο Υπουργός (των Μεταφορών) δι' αποφάσεως αυτού δημοσιευομένης εις την Εφημερίδα της Κυβερνήσεως να επιβάλη κατά τόπους περιοριστικά μέτρα εις την κατανάλωσιν της ηλεκτρικής ενεργείας καθορίζων δι' αυτής τον τρόπον και χρόνον παροχής ηλεκτρικής ενεργείας, και να επιβάλη την διακοπήν της ηλεκτρικής ενεργείας είτε μεμονωμένως είτε εις ωρισμένας κατηγορίας καταναλωτών, αναστελλομένων κατά το διάστημα των περιοριστικών μέτρων των διατάξεων των οικείων μεταξύ αναδόχων και καταναλωτών συμβολαίων συνδρομής. Άρθρ.2.-Εν περιπτώσει μη συμμορφώσεως των καταναλωτών ηλεκτρικής ενεργείας προς τας κατά το άρθρ. 1 του παρόντος αποφάσεις του Υπουργού (των Μεταφορών), δύναται ούτος να επιβάλη αυτοίς χρηματικόν πρόστιμον από χιλίων μέχρις ενός εκατομμυρίου δραχμών ή την διακοπήν της παροχής ηλεκτρικής ενεργείας, προσωρινήν ή οριστικήν ή και αμφότερα ταύτα. Σελ. 120 Άρθρ.3.-Αι κατά το άρθρ. 2 του παρόντος κυρώσεις απαγγέλλονται υπό του Υπουργού (των Μεταφορών) είτε αυτεπαγγέλτως είτε κατόπιν προτάσεως των οικείων Αστυνομικών Αρχών ή αναδόχων ηλεκτρικών επιχειρήσεων, τα δε χρηματικά πρόστιμα βεβαιούμενα παρά των αρμοδίων Εφόρων εισπράττονται κατά τας περί δημοσίων εσόδων διατάξεις και κατατίθενται εντός δέκα ημερών από της εισπράξεως από τους ταμίας του Κράτους, παρά τη Τραπέζη της Ελλάδος εις Ειδικόν Λογαριασμόν επ' ονόματι του Υπουργού (Μεταφορών) και διατίθενται προς πλουτισμόν του Ηλεκτρολογικού Εργαστηρίου του Υπουργείου (Μεταφορών). Πάσα καθυστέρησις καταβολής εκ μέρους των καταναλωτών των επιβαλλομένων προστίμων πέραν των δέκα ημερών συνεπάγεται επί πλέον και την διακοπήν της παροχής ηλεκτρικής ενεργείας. Άρθρ.4.Νομιμοποιούνται αι μέχρι της ενάρξεως της ισχύος του παρόντος γενόμεναι διακοπαί παροχής ρεύματος εν τη περιοχή τη εξυπηρετουμένη υπό της Ηλεκτρικής Εταιρίας Αθηνών - Πειραιώς. Πάσα αναγκαία τυχόν λεπτομέρεια δια την εφαρμογήν του παρόντος νόμου, δια τον καθορισμόν του τρόπου επιβολής των κυρώσεων, βεβαιώσεως των προστίμων και εισπράξεως των αντιστοίχων ποσών κανονισθήσεται δια Β.Δ/τος. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 